ຄະນະລັດຖະບານອັງກິດ ພິຈາລະນາ ຂໍ້ຕົກລົງ ຖານະພິເສດ ກັບອີຢູ
ນາຍົກລັດຖະມົນຕີ David Cameron ກ່າວໃນຕອນທ້າຍ ຂອງກອງປະຊຸມ ສຸດຍອດອີຢູວ່າ ທ່ານຈະນຳເອົາ ຂໍ້ຕົກລົງດັ່ງກ່າວ ສະເໜີຕໍ່ຄະນະລັດຖະບານ ໃນວັນເສົາມື້ນີ້.
ນາຍົກລັດຖະມົນຕີອັງກິດ ທ່ານ David Cameron ມີກຳນົດທີ່ ຈະນຳສະເໜີ ຕໍ່ຄະນະລັດຖະບານ ຂໍ້ຕົກລົງ ກັບສະຫະພາບຢູ ໂຣບຫຼືອີຢູ ທີ່ຈະອະນຸຍາດໃຫ້ອັງກິດ ຢູ່ໃນກຸ່ມດັ່ງກ່າວ ຊຶ່ງມີສະ ມາຊິກ 28 ປະເທດ ໃນຖານະພິເສດ ແທນທີ່ຈະຖອນໂຕ ອອກ ຈາກອີຢູ ນອກນັ້ນແລ້ວ ຍັງເປັນທີ່ຄາດກັນວ່າ ທ່ານ Cameron ຈະປະ ກາດກ່ຽວກັບວັນເວລາທີ່ແນ່ນອນໃນການລົງປະຊາມະຕິທີ່ປະ ຊາຊົນຊາວອັງກິດສາມາດໄປໃຊ້ສິດໃຊ້ສຽງກ່ຽວກັບວ່າ ອັງກິດ ຄວນສືບຕໍ່ເປັນສະມາຊິກຫຼືຖອນໂຕຈາກອີຢູ ກອງປະຊຸມຄະນະລັດຖະບານແມ່ນເບິ່ງກັນວ່າ ເປັນບາດກ້າວອັນທຳອິດໃນອັນທີ່ຈະເປັນ ການປຸກລະດົມທີ່ຍາວນານ ແລະຫຍຸ້ງຍາກ ເພື່ອຊັກຊວນໃຫ້ບັນດາຜູ້ມີສິດປ່ອນບັດຊາວ ອັງກິດກ່ຽວກັບວ່າອັງກິດຄວນຈະສືບຕໍ່ເປັນສະມາຊິກຂອງອີຢູ ມາຮອດປັດຈຸບັນນີ້ປາກົດ ວ່າບັນດາຜູ້ມີສິດປ່ອນບັດແມ່ນແບ່ງກັນເຄິ່ງຕໍ່ເຄິ່ງ ການຕົກລົງນີ້ ມີຂຶ້ນລຸນຫຼັງການປະຊຸມສຸດຍອດຢ່າງຍືດຍາວເປັນເວລາສອງມື້ທີ່ນະຄອນ Brussels ທີ່ສິ້ນສຸດລົງ ເວລາບັນດາສະມາຊິກ ຂອງອີຢູ ໄດ້ຕົກລົງກັນຮັບເອົາການຍອມ ອ່ອນຂໍ້ໃຫ້ແກ່ທ່ານ Cameron ທີ່ທ່ານເອີ້ນວ່າ ຖານະພິເສດນັ້ນ